CELEX: 32021D1112
Language: da
Date: 2021-06-25 00:00:00
Title: Kommissionens afgørelse (EU) 2021/1112 af 25. juni 2021 om ændring af afgørelse 2013/767/EU for så vidt angår forlængelsen af mandatet til grupperne for civil dialogs medlemsorganisationer, der behandler spørgsmål vedrørende den fælles landbrugspolitik

7.7.2021   
               
               
                  DA
               
               
                  Den Europæiske Unions Tidende
               
               
                  L 239/24
               
            
         KOMMISSIONENS AFGØRELSE (EU) 2021/1112
         af 25. juni 2021
         om ændring af afgørelse 2013/767/EU for så vidt angår forlængelsen af mandatet til grupperne for civil dialogs medlemsorganisationer, der behandler spørgsmål vedrørende den fælles landbrugspolitik
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         ud fra følgende betragtninger:
         
                     (1)
                  
                  
                     I Kommissionens afgørelse 2013/767/EU (1) fastlægges rammerne for civil dialog inden for områder omfattet af den fælles landbrugspolitik i overensstemmelse med artikel 11, stk. 2, i TEU.
                  
               
                     (2)
                  
                  
                     Grupperne for civil dialogs (2) medlemsorganisationer er blevet udnævnt for en periode på syv år, som udløber i juli 2021. Behovet for at forny mandatet for disse medlemsorganisationer falder dog sammen med den sidste fase af de interinstitutionelle forhandlinger om den nye fælles landbrugspolitik, der vil træde i kraft fra 2023. Desuden bør resultatet af reformen af den fælles landbrugspolitik, der vil blive efterfulgt af vedtagelsen af en række gennemførelsesretsakter og delegerede retsakter, have en indvirkning på grupperne for civil dialogs nye struktur.
                  
               
                     (3)
                  
                  
                     Det eksisterende system for grupperne for civil dialog matcher den nuværende struktur i Unionens landbrugslovgivning. Derfor bør medlemsorganisationernes mandat forlænges til den 31. december 2022 i henhold til tankegangen for Europa-Parlamentets og Rådets forordning (EU) 2020/2220 (3), hvilket sikrer en overgang til den nye fælles landbrugspolitik og forlænger de fleste af de nuværende gældende regler indtil udgangen af 2022.
                  
               
                     (4)
                  
                  
                     Sammensætningen af grupperne for civil dialog bør forblive uændret i perioden for forlængelsen af mandatet for deres medlemsorganisationer. Medlemsorganisationerne bør dog frit kunne beslutte, om de ønsker at træde ud af gruppen i denne periode.
                  
               
                     (5)
                  
                  
                     Med henblik på at øge grupperne for civil dialogs operabilitet i perioden for forlængelsen af mandatet for deres medlemsorganisationer og i overensstemmelse med standardpraksis for Kommissionens ekspertgrupper, bør Kommissionen overtage formandskabsrollen for grupperne for civil dialog. Desuden bør visse foranstaltninger med hensyn til dagsorden og mødereferat tilpasses den praksis, der følges i andre ekspertgrupper med henblik på at sikre ensartethed.
                  
               
                     (6)
                  
                  
                     Afgørelse 2013/767/EU bør derfor ændres —
                  
               VEDTAGET DENNE AFGØRELSE:
         
            Artikel 1
            I afgørelse 2013/767/EU foretages følgende ændringer:
            
                        1)
                     
                     
                        Artikel 3, stk. 2, udgår.
                     
                  
                        2)
                     
                     
                        Artikel 4, stk. 5, affattes indledningen således:
                        »Medlemsorganisationernes mandat udløber den 31. december 2022. En organisation, som er medlem af en gruppe, kan erstattes, hvis:«
                     
                  
                        3)
                     
                     
                        Artikel 5 ændres således:
                        
                                    a)
                                 
                                 
                                    Stk. 1 affattes således:
                                    
                                       »1.   Møderne i disse arbejdsgrupper ledes af en repræsentant for Kommissionen.«
                                    
                                 
                              
                                    b)
                                 
                                 
                                    Stk. 2 og 3 udgår.
                                 
                              
                                    c)
                                 
                                 
                                    Stk. 4, første punktum, affattes således:
                                    
                                       »4.   Der finder ingen afstemninger sted ved afslutning af gruppens drøftelser.«
                                    
                                 
                              
                                    d)
                                 
                                 
                                    Stk. 5 affattes således:
                                    
                                       »5.   Referater af drøftelserne af hvert punkt på dagsordenen og af gruppens udtalelser skal være meningsfulde og fuldstændige. Referater udfærdiges af sekretariatet under formandens ansvar.«
                                    
                                 
                              
                                    e)
                                 
                                 
                                    Stk. 7 affattes således:
                                    
                                       »7.   Generaldirektoratet kan invitere eksterne eksperter, der har specifikke kompetencer inden for et af dagsordenens emner, til at deltage på ad hoc-basis i gruppens eller arbejdsgruppens arbejde. Derudover kan Kommissionens repræsentant give observatørstatus til enkeltpersoner eller organisationer som fastsat i artikel 4, stk. 2, i det omfang deres deltagelse ikke truer ligevægten i grupperne eller arbejdsgrupperne. De har ret til at få ordet, når formanden inviterer dem hertil.«
                                    
                                 
                              
                                    f)
                                 
                                 
                                    Stk. 10 affattes således:
                                    
                                       »10.   Alle relevante dokumenter, herunder dagsordener, referater og deltagernes bidrag, stilles til rådighed enten i Kommissionens register over ekspertgrupper og lignende enheder eller via et link fra registret til et særligt websted, hvor disse oplysninger kan findes. Adgangen til de særlige websteder må ikke være betinget af brugerregistrering eller underlagt andre begrænsninger. Navnlig skal dagsordenen og andre relevante baggrundsdokumenter offentliggøres i god tid før mødet efterfulgt af rettidig offentliggørelse af referater. Undtagelser fra forpligtelsen til offentliggørelse må kun gives i tilfælde, hvor det vurderes, at et dokuments udbredelse ville være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (*1).
                                    
                                    
                                       (*1)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).«"
                        
                                 
                              
                  
         
            Artikel 2
            Denne afgørelse træder i kraft på syvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 25. juni 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  Kommissionens afgørelse 2013/767/EU af 16. december 2013 om fastlæggelse af rammerne for civil dialog inden for områder omfattet af den fælles landbrugspolitik og om ophævelse af afgørelse 2004/391/EF (EUT L 338 af 17.12.2013, s. 115).
         
            (2)  Institutionelt set er grupperne for civil dialog Kommissionens ekspertgrupper som fastlagt i Kommissionens afgørelse C(2016) 3301.
         
            (3)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).